**B7**

Zmaja od Bosne 123

71000 Sarajevo

(033) 456 - 789

Posao.ba

**15.3.2017.**

# 

# 

Poštovani,

Veliko nam je zadovoljstvo predstaviti softversko rješenje za jednu profesionalnu, uglednu i perspektivnu organizaciju kao što je Vaša. Naše rješenje predstavlja kvalitetan rezultat rada naših stručnjaka, koji su u isto uložili svoje znanje i umijeće.

Sistem, koji mi nudimo, ima za cilj da omogući put ka uspješnijem i organizovanijem zapošljavanju ljudi. Glavne beneficije sistema su:

* Jednostavnost i efikasnost korištenja sistema za poslodavce i nezaposlene
* Poslodavcima nudimo efektivnu promociju oglasa i lako pronalaženje zainteresovanih stručnjaka
* Nezaposlenima nudimo jednostavan način informisanja o aktuelnim ponudama za posao u njihovoj struci
* Prilagođenost sistema korisniku u vidu selektivnih pretraga
* Siguran način komunikacije između zainteresovanih strana putem našeg sistema
* Jednostavnost i uniformnost unesenih biografija i oglasa u vidu predviđenih predložaka
* Lakoća održavanja sistema te mogućnost nadogradnje i unapređivanja u skladu sa zahtjevima tržišta

S obzirom da su podaci kojima sistem raspolaže povjerljivi, naš razvojni tim će se svakako pobrinuti da se sigurnost sistema ne dovodi u pitanje. Naš sistem će Vam pružiti vjerodostojnu evidenciju o svim procesima i neće doći do “gubljenja” informacija o istim. Pored toga, Vašem administratoru ćemo omogućiti potpunu kontrolu čitavog sistema. Ono što Vam garantujemo je pouzdanost, sigurnost, tačnost i zaštićenost podataka.

Osnovne funkcionalnosti sistema

Ovaj sistem će pružati osnovne funkcionalnosti kao što su:

* Registracija korisnika (poslodavci i oni koji traže posao)
* Ostavljanje oglasa i pregled istih
* Razmjena poruka između korisnika

Funkcionalnosti sistema prema akterima

Funkcionalnosti sistema možemo posmatrati i sa aspekta aktera u sistemu.

Administracija:

* Priprema template-a za oglase
* Dodavanje, editovanje i brisanje kategorija
* Brisanje oglasa
* Generisanje izvještaja (broj oglasa, broj prijavljenih...)
* Isticanje određenih oglasa

Poslodavci:

* Unos osnovnih informacija o poslodavcu
* Unos oglasa za posao: ispunjavanje predefinisanog template-a za oglas
* Mogućnost sakrivanja određenih informacija o poslodavcu
* Ponovno postavljanje isteklih oglasa
* Pretraga korisnika

Korisnici:

* Unos ličnih podataka
* Prijava na oglas

Gosti i korisnici:

* Pregled i sortiranje oglasa po kriterijima lokacije i kategorije
* Mogućnost pretrage oglasa (moguće će biti prikazati i istekle oglase)

Zašto B7?

“B7” je kompanija koja je u svojih 5 godina djelovanja postala prepoznatljiva po svojim efikasnim, prilagođenim i jedinstvenim web stranicama. Veliki broj uspješno izvedenih i implementiranih projekata govori o ozbiljnosti i kompetentnosti kompanije.

Kompanija konstantno teži ka unapređenju znanja i vještina zaposlenika. Prate se moderni trendovi, koriste se najnovije platforme za razvoj, uz korištenje i starijih platformi.

Mjera uspjeha kompanije se ogleda kroz zadovoljstvo i uspjeh klijenata, što je ujedno i glavni motiv i cilj poslovanja. Najveći uspjeh kompanije predstavlja lojalnost klijenata kao što su Oriflame.ba, Olx.ba... Naša rješenja zadovoljavaju svjetske standarde.

Pored svega, nudimo Vam i:

* Stručnu pomoć u definisanju, nabavci i isporuci potrebne računarske i ostale prateće opreme i softvera
* 24/7 online i telefonsku podršku u toku trajanja ugovora
* Podršku za hitne intervencije
* Detaljnu dokumentaciju koja će Vašem osoblju osigurati lakše korištenje softvera
* Obuku korisnika
* Besplatno održavanje sistema u prvih 12 mjeseci.

Cijena softvera: KM 10.000,00

Garancija: 24 mjeseca.

Vrijeme realizacije projekta: 3 mjeseca.

Nadamo se da sve navedeno predstavlja dovoljne reference da B7 bude Vaš izbor.